Noi alegeri la Deveselu, după ce primarul a murit de COVID. Fiul și unchiul, contracandidați. Localnică: "Eu îi votez pe amândoi".
Sunt din nou alegeri la Deveselu, după ce primarul a murit de COVID-19. 63% dintre alegătorii din Deveselu l-au votat pe primar, deși era mort. Fiul primarului care a murit și unchiul lui sunt contracandidați.
Primarul a murit de coronavirus, dar tot el a fost câștigător la urne – peste 63% dintre localnici l-au votat pe Ion Aliman. Funcția de primar va rămâne însă în familie – fiul fostului primar candidează pe 27 iunie din partea PNL.Contracandidatul de la PSD e unchiul lui. Nici măcar rudele celor doi nu știu pe cine să pună ștampila. Cu atât mai puțin restul oamenilor din Deveselu, care încă n-au acceptat că Ion Aliman nu va mai fi primarul lor."Eu cu mama lu’ Aliman suntem surori. Eu țin cu băiatul meu, ea ține cu nepotul ei.(…) O viață întreagă nu ne-am certat. Ș-acum, plâng și eu, plânge și ea", a explicat mama candidatului PSD."Eu îi votez pe amândoi. Ce, nu merge? Am 20 de voturi. Dau 10 ăluia, 10 ăluia. Am copii mulți. Și nepoți", a spus o localnică.